**DĖL LEIDIMO ĮREGISTRUOTI BUVEINĘ**

2023 m. spalio 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi bei atsižvelgdama į Sėlynės kaimo bendruomenės 2023 m. rugsėjo 28 d. prašymą, Rokiškio rajono savivaldybės taryba nusprendžia:

Leisti įregistruoti buveinę Rokiškio rajono savivaldybei nuosavybės teise priklausančioje ir Rokiškio rajono savivaldybės administracijos patikėjimo teise valdomojoje negyvenamojoje patalpoje – mokykloje, adresu: Leono Grigonio g. 6-2, Sėlynės k., Rokiškio kaimiškoji sen., Rokiškio r. sav. Sėlynės kaimo bendruomenei, kodas 300126870.

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Gailutė Vaikutienė

**SPRENDIMO PROJEKTO**

**DĖL LEIDIMO ĮREGISTRUOTI BUVEINĘ AIŠKINAMASIS RAŠTAS**

2023-10-26

Projekto rengėjas – Turto valdymo ir ūkio skyriaus vedėjos pavaduotoja Gailutė Vaikutienė

Pranešėjas komitetų ir Tarybos posėdžiuose – Turto valdymo ir ūkio skyriaus vedėja Ernesta Jančienė

|  |  |  |
| --- | --- | --- |
| 1. | Sprendimo projekto tikslas ir uždaviniai | Šio sprendimo projekto tikslas – leisti Sėlynės kaimo bendruomenei įregistruoti bendruomenės buveinę adresu: Leono Grigonio g. 6-2, Sėlynės k., Rokiškio kaimiškoji sen., Rokiškio r. sav. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos vietos savivaldos įstatymo 15 straipsnio 2 dalies 19 punktas nustato, kad išimtinė savivaldybės tarybos kompetencija yra sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose;Valstybės ir savivaldybių Turto valdymo, naudojimo ir disponavimo juo įstatymas nustato, kad savivaldybėms nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos, todėl jos kompetencija – leisti/neleisti įregistruoti bendruomenės buveinę minėtu adresu. |
| 3. | Laukiami rezultatai | Sėlynės kaimo bendruomenės buveinės vieta sutaps su bendruomenės vykdomos veiklos vieta, bus patenkintas bendruomenės prašymas. |
| 4.  | Lėšų poreikis ir šaltiniai | Sprendimo įgyvendinimui papildomų savivaldybės biudžeto lėšų nereikės. |
| 5.  | Antikorupcinis sprendimo projekto vertinimas | Nėra. |
| 6.  | Kiti sprendimui priimti reikalingi pagrindimai, skaičiavimai ar paaiškinimai | Sėlynės kaimo bendruomenės buveinė buvo registruota bendruomenės pirmininkui nuosavybės teise priklausančiose patalpose, adresu Leono Grigonio g. 10, Sėlynės k., Rokiškio kaimiškoji sen., Rokiškio r. sav. Išrinkus naują bendruomenės pirmininką ir tarybą, atnaujinant Sėlynės kaimo bendruomenės veiklą bei registruojant pakeistus įstatus VĮ Registrų centre, Sėlynės kaimo bendruomenė prašo leisti registruoti buveinę negyvenamojoje patalpoje–mokykloje, unikalus Nr. 4400-1125-9513:8651, adresu: Leono Grigonio g. 6-2, Sėlynės k., Rokiškio kaimiškoji sen., Rokiškio r. sav.2016 m. balandžio 8 d. savivaldybės turto panaudos sutartimi Nr. DS-187, Sėlynės kaimo bendruomenei buvo perduotos 82,54 kv. m patalpos negyvenamojoje patalpoje–mokykloje, adresu Leono Grigonio g. 6-2, Sėlynės k., Rokiškio kaimiškoji sen., Rokiškio r. sav. Atsižvelgiant į bendruomenės prašymą leisti perregistruoti jos buveinės vietą kitu adresu ir į tai, kad bendruomenė šiose patalpose vykdo veiklą, siūlome pritarti teikiamam tarybos sprendimo projektui. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra. |